'હું બહુ આડીઅવળી વાતો કરી રહ્યો છું, નહીં? અચ્છા, પ્રાગૈતિહાસિક ભૂતકાળને જવા દે. આજની દુનિયા સંસ્કૃત બની ગઈ છે. એના પોતાના મૂલ્યો અને ધોરણો છે, પોતાનાં માધ્યમો અને ધ્યેયો છે, જીવનની ગતિવિધિ પલટાઈ છે. જેટલું દુ:ખ ઓછું એટલી જીવનમાં સફળતા વધારે. સુખ મેળવવા કરતાં દુ:ખને દૂર કરવું એ વિશેષ મહત્વનું છે અને દુ:ખને દૂર કરવાના ઉપાયો એ મનુષ્યની આજ સુધીની અનેકવિધ પ્રવૃત્તિઓનો ઈતિહાસ છે, એને માટે શબ્દ છે escape. દુ:ખના પ્રદેશમાંથી જેટલા 'એસ્કેપ' વધારે એટલું દુ:ખ ઓછું...એટલું દુનિયા અને સમાજની દ્રષ્ટિએ સુખ વધારે.